Enn og aftur kemst maður í hann krappann . Í þetta skiptið kemur upp spurningin í hvorn fótinn á að stíga . Við straumvatn þykir oft gott að hafa þann fótinn framar sem nær er vatninu , þ.e. hægri fót sé veitt af vinstri bakka og öfugt . Þetta á sérstaklega við um þá sem bregða fyrir sig Spey-köstum . Sjálfum þykir mér alltaf best að hafa þann vinstri framar á vatnsbakkanum , ég er rétthentur . Þessi afstaða gerir mér kleyft að ráða við lengri kastferill ef þarf og eykur mýktina og samhæfinguna í öllum hreyfingum . Annað sem vert er að hafa í huga er að snúa sér alltaf beint á kaststefnuna , axlir í 90° á kastið .